مئشه نین آناسی

مئشه‌نین آناسؽ، سیئررا نئوادادا قابؽغی سوْیولموش و سرگی آغاجؽ کیمی ایستیفاده ائدیلمیش بؤیوک بیر سکوویا ایدی. ۱۸۵۲-جی ایلده اوروپالی آمریکالؽلار طرفیندن مئشه کشف ائدیلدیکده‌، بۇ، کالاوئراس قروْوندا ایکینجی ان بؤیوک آغاج ایدی و ۳۲۸ فۇت (۱۰۰ متر) هۆندورلویونده، ۹۳ فۇت (۲۸ متر) دایره‌سینده ایدی. کالیفورنیا قؽزیل قاچؽشی زامانؽ اوْنون قابؽغی یؽغیلمیش و نیویورک و لندن ده سرگیلنمیشدیر. آما قالان آغاج ۱۹۰۸-جی ایلده یانغؽن نتیجه‌سینده محو اوْلموش و یالنؽز یانغؽندان قارالمؽش بیر لکه قالمؽشدیر. ۱۸۰۰-جی ایللرین اوْرتالاریندا مئشه‌نین آناسؽنا دَین زیان و آیری بؤیوک سکویالارین کسیلمه‌سی اجتماعی اعتیراضلارا سبب اوْلموش و بۇ آغاجلارؽن قوْرونماسی حرکاتؽنا و حۆقوقی قوْرونماسینا سبب اوْلموشدور. ۱۹۳۱-جی ایلده کالاوئراس قروْو کالیفوْرنیا دولت پارکلارؽنین بیر حیصّه‌سی کیمی تعیین ائدیلمیش و بۇ علامتدار آغاجلارؽن گله‌جک نسیللر اۆچون قوْرونماسینی تامین ائتمیشدیر.

قایناقلار